turjo4nis/wikipedia-bn-dump-20250701 huggingface dataset:
রেবেকা মমিন

রেবেকা মমিন (১৫ মে ১৯৪৭ – ১১ জুলাই ২০২৩) ছিলেন বাংলাদেশি একজন রাজনীতিবিদ। তিনি নেত্রকোণা-৪ আসনের সংসদ সদস্য ছিলেন।

প্রাথমিক জীবন 
রেবেকা মমিন ১৫ মে ১৯৪৭ সালের তৎকালীন ব্রিটিশ ভারিতের ময়মনসিংহের নেত্রকোণায় মোহনগঞ্জ উপজেলায় জন্মগ্রহণ করেন। তার পিতার নাম আশরাফ আলী খান এবং মাতার নাম কামরুন নাহার খানম। তার স্বামী আবদুল মোমিন ছিলেন সাবেক মন্ত্রী ও সংসদ সদস্য, এই দম্পতীর এক মেয়ে। তিনি রাজশাহী বিশ্ববিদ্যালয় থেকে বিএ সম্মানসহ এমএ ডিগ্রি অর্জন করেন।

রাজনৈতিক জীবন 
রেবেকা মমিন রাজশাহী বিশ্ববিদ্যালয়ে অধ্যয়নকালীন ছাত্রলীগের রাজনীতিতে সম্পৃক্ত হন। তিনি ১৯৬৯ এর গণআন্দোলনে নেতৃত্ব দেন এবং ১৯৭১ সালের মুক্তিযুদ্ধে অংশগ্রহণ করেন। তিনি নেত্রকোণা জেলা আওয়ামী লীগের সাবেক সদস্য।

তিনি ২৯ ডিসেম্বর ২০০৮ সালে অনুষ্ঠিত নবম, ৫ জানুয়ারি ২০১৪ সালে অনুষ্ঠিত দশম ও ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।

নবম জাতীয় সংসদে মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য, দশম জাতীয় সংসদে মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সভাপতি ও সরকারি হিসাব সম্পর্কিত স্থায়ী কমিটির সদস্য এবং একাদশ জাতীয় সংসদে স্থানীয় সরকার মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন তিনি।

মৃত্যু 
রেবেকা মমিন ১১ জুলাই ২০২৩ মঙ্গলবার ভোর সাড়ে ৪টায় ঢাকার স্কয়ার হাসপাতালে বার্ধক্যজনিত রোগে চিকিৎসাধীন অবস্থায় মৃত্যুবরণ করেন। তাকে কাজিয়াটি গ্রামের পারিবারিক কবরস্থানে সমাহিত করা হয়।

তথ্যসূত্র 

১৯৪৭-এ জন্ম
২০২৩-এ মৃত্যু
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
নেত্রকোণা জেলার রাজনীতিবিদ
নবম জাতীয় সংসদ সদস্য
২১শ শতাব্দীর বাংলাদেশী নারী রাজনীতিবিদ
জাতীয় সংসদের মহিলা সদস্য
রাজশাহী বিশ্ববিদ্যালয়ের প্রাক্তন শিক্ষার্থী
ভারতে বসবাসরত পাকিস্তানি

ভারতে বসবাসরত পাকিস্তানি বলতে মূলত ভারতীয় নাগরিকত্ব প্রত্যাশী পাকিস্তানি হিন্দু এবং শিখদের বোঝায়। এছাড়াও, সরকারীভাবে ৭৬১ জন পাকিস্তানি নাগরিক ভারতের কারাগারসমূহে বন্দী রয়েছে। যাদের অধিকাংশেরই দণ্ডাদেশ হয়ে গেছে।

উল্লেখযোগ্য ব্যক্তি 
রাম সিংহ শুদ্ধ, সিন্ধু প্রদেশের প্রাক্তন মন্ত্রী

আরও দেখুন 
 পাকিস্তানে বসবাসরত ভারতীয়গণ

তথ্যসূত্র 

ভারতের জাতিগোষ্ঠী
ভারতে অভিবাসন
 
এশিয়ার প্রবাসী পাকিস্তানি
 ভারতীয়
পাকিস্তানি বংশোদ্ভূত ভারতীয় ব্যক্তি
এমিলি লাউ

'এমিলি লউ ওয়াই-হিং, জেপি (চীনা ভাষায়: 劉慧卿; জন্ম: ২১ জানুয়ারি, ১৯৫২) হংকংয়ের একজন রাজনীতিবিদ। তিনি সংবাদপত্রের স্বাধীনতা ও মানবাধিকার বিষয়ে সোচ্চার। একজন সাবেক সাংবাদিক হিসেবে ১৯৯১ সালে লউ নির্বাচনে সরাসরি হংকংয়ের লেজিসলেটিভ কাউন্সিল নির্বাচিত হন। তিনি ১৯৯০ এবং ২০০০-এর দশকে তিনি ২০১৬ সালে পদত্যাগ না হওয়া পর্যন্ত নতুন অঞ্চল পূর্বের জন্য লেজিসলেটিভ কাউন্সিলর হিসেবে দায়িত্ব পালন করেন। তিনি ডেমোক্রেটিক পার্টির চেয়ারপার্সন ছিলেন, গণতান্ত্রিক পার্টি প্রধান।

আরও দেখুন 
 হংকংয়ের মানবাধিকার
 হংকংয়ের রাজনীতি
 রাজনীতিতে নারী

তথ্যসূত্র 

চীনা ভাষার লেখা থাকা নিবন্ধ
১৯৫২-এ জন্ম
লন্ডন স্কুল অব ইকোনমিক্সের প্রাক্তন শিক্ষার্থী
জীবিত ব্যক্তি
বিরোধীদলীয় নেত্রী
আজারবাইজানে অবস্থিত কূটনৈতিক মিশনের তালিকা

এটি আজারবাইজানে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর বাকুতে ৬৪টি দূতাবাস রয়েছে।

দূতাবাস 

বাকু

মিশন/প্রতিনিধিত্বকারী কার্যালয় 
বাকু
  (প্রতিনিধিত্বকারী কার্যালয়)
 
  (অর্থনৈতিক কার্যালয়)
  (প্রতিনিধিত্বকারী কার্যালয়)

সাধারণ কনস্যুলেট

অনাবাসিক দূতাবাসসমূহ 
নিম্নের অনাবাসিক দূতাবাসসমূহ আজারবাইজান কর্তৃক স্বীকৃত:

তথ্যসূত্র 

 আজারবাইজান প্রজাতন্ত্রের বৈদেশিক সম্পর্ক মন্ত্রণালয় 
 আজারবাইজান প্রজাতন্ত্রের বৈদেশিক সম্পর্ক মন্ত্রণালয়, আজারবাইজানে অবস্থিত কূটনৈতিক মিশনের তালিকা 

আজারবাইজানে অবস্থিত কূটনৈতিক মিশন
আজারবাইজানের কূটনীতি-সম্পর্কিত তালিকা
গ্রহীতা দেশ অনুযায়ী কূটনৈতিক মিশনের তালিকা
নেপালে অবস্থিত কূটনৈতিক মিশনের তালিকা

এটি নেপালে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর কাঠমান্ডুতে ২৬টি দূতাবাস রয়েছে। অন্যান্য অনেক দেশের অনাবাসিক দূতাবাস নতুন দিল্লী বা অন্যত্র রয়েছে।

দূতাবাস 
কাঠমান্ডু

মিশন 
 (প্রতিনিধিত্বকারী কার্যালয়)

সাধারণ কনস্যুলেট 
 (বীরগঞ্জ)

অনাবাসিক দূতাবাসসমূহ

 
 
 

 

 (ঢাকা) 

 (ইসলামাবাদ)

 

 

 

 
 (নিউ ইয়র্ক সিটি)
 

 (ইয়াঙ্গুন)

অনাবাসিক দূতাবাসসমূহ
নতুন দিল্লীতে আবাসিক

তথ্যসূত্র 

কাঠমান্ডু কূটনৈতিক তালিকা

নেপাল-সম্পর্কিত তালিকা
গ্রহীতা দেশ অনুযায়ী কূটনৈতিক মিশনের তালিকা
ভুটানে অবস্থিত কূটনৈতিক মিশনের তালিকা

এটি ভুটানে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর থিম্ফুতে মাত্র ৩টি দূতাবাস রয়েছে এবং এরফলে এটি পৃথিবীর সবথেকে কম দূতাবাস ধারণকারী রাজধানীতে পরিণত হয়েছে (ভ্যাটিকান সিটি এবং লিশটেনস্টাইনে শুধুমাত্র কোন বৈদেশিক দূতাবাস নেই)।

দূতাবাসসমূহ

থিম্ফু

যোগাযোগকারী কার্যালয়

ফুন্টসলিং

অন্যান্য প্রতিনিধিত্বকারী কার্যালয়

থিম্ফু

অনাবাসিক প্রতিনিধিত্বকারী (দেশ)
ভারতের নতুন দিল্লীতে অবস্থান:

বাংলাদেশের ঢাকায় অবস্থান:

চীনের বেইজিংয়ে অবস্থান:

অনাবাসিক প্রতিনিধি (মিশন)
ভারতের নতুন দিল্লীতে আবাসিক 
(প্রতিনিধিত্বকারী)

আরো দেখুন 
 ভুটানের বৈদেশিক সম্পর্ক
 ভুটানের কূটনৈতিক মিশনের তালিকা

তথ্যসূত্র

ভুটানে অবস্থিত দূতাবাস

ভুটানের বৈদেশিক সম্পর্ক
ভুটান-সম্পর্কিত তালিকা
গ্রহীতা দেশ অনুযায়ী কূটনৈতিক মিশনের তালিকা
ভুটানের কূটনৈতিক মিশনের তালিকা

এটি ভুটানের কূটনৈতিক মিশনসমূহের একটি তালিকা। স্থলাবদ্ধ এবং বিচ্ছিন্ন হিমালয়ান রাজ্য ভুটানের স্বল্পসংখ্যক কূটনৈতিক মিশন বিদেশে রয়েছে।

এশিয়া 

 ঢাকা (দূতাবাস)

 নতুন দিল্লী (দূতাবাস)
 কলকাতা (কনস্যুলেট)

 কুয়েত (দূতাবাস)

 ব্যাংকক (দূতাবাস)

ইউরোপ 

 ব্রাসেল্‌স (দূতাবাস)

বহুপাক্ষিক সংস্থা 
 
 ব্রাসেল্‌স (স্থায়ী মিশন)
 
 জেনেভা (স্থায়ী মিশন)
 নিউ ইয়র্ক (স্থায়ী মিশন)

আরো দেখুন 

 ভুটানের বৈদেশিক সম্পর্ক
 ভুটানে অবস্থিত কূটনৈতিক মিশনের তালিকা

তথ্যসূত্র 

ভুটানের বৈদেশিক সম্পর্ক মন্ত্রণালয়

ভুটানের বৈদেশিক সম্পর্ক
ভুটান-সম্পর্কিত তালিকা
প্রেরক দেশ অনুযায়ী কূটনৈতিক মিশনের তালিকা
বাঁশদহ ইউনিয়ন

বাঁশদহ ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।

আয়তন
বাঁশদহা ইউনিয়নের আয়তন ৫৪২৫ একর (২১.৯৬ বর্গ কিলোমিটার)

জনসংখ্যা
২০০১ সালের পরিসংখ্যান অনুযায়ী বাঁশদহা ইউনিয়নের লোকসংখ্যা ১৯,১৪৪ জন। এর মধ্যে পুরুষ ৯,৭৯৭ জন এবং মহিলা ৯,৩৪৭ জন।

অবস্থান ও আয়তন
বাঁশদহা ইউনিয়নের উত্তরে আইচ পাড়া, দক্ষিণে  ভবানী পুর, পূর্ব দিকে পাঁচ রখী, পশ্চিম দিকে হাওয়াল খালী। সাতক্ষীরা হতে ইউনিয়ন পরিষদে আসতে হলে মাধব কাটি হতে সোজা পশ্চিম দিকে মাত্র ৬ কিঃ মিঃ।

প্রশাসনিক কাঠামো
বাঁশদহা ইউনিয়ন সাতক্ষীরা সদর উপজেলার আওতাধীন ১নং ইউনিয়ন পরিষদ। ইউনিয়নে দুইটি হাট রয়েছেঃ বাঁশদহা হাট এবং রেউই হাট।

শিক্ষা ব্যবস্থা
বাঁশদহা ইউনিয়নের সাক্ষরতার হার ৩৯.৯০%। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।

ধর্মীয় অবকাঠামো
বাঁশদহা ইউনিয়নে ৪৪ টি মসজিদ, ০৬টি মন্দির, ১৫টি ঈদগাহ রয়েছে।

তথ্যসূত্র

বহিঃসংযোগ
বাঁশদহ ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন

সাতক্ষীরা জেলার ইউনিয়ন
গুচ্ছ-বিন্যাসতত্ত্ব

গুচ্ছ-বিন্যাসতত্ত্ব () গণিতশাস্ত্রের একটি শাখা যেখানে গাণিতিক উপাদানসমূহের সেটসমূহের গণনাকরণ, সমাবেশ ও বিন্যাস এবং এগুলির বৈশিষ্ট্যগুলিকে নির্ণয়কারী গাণিতিক সম্পর্কগুলি নিয়ে গবেষণা করা হয়। সহজ ভাষায় বলতে গেলে গুচ্ছ-বিন্যাসতত্ত্বে কোন গাণিতিক প্রক্রিয়ার কারণে সৃষ্ট ও সাধারণ গণনার এখতিয়ারের বাইরে অবস্থিত অতিবৃহৎ রাশিসমূহকে কীভাবে গণনা করা হবে, বিন্যস্ত করা হবে ও সন্নিবিষ্ট করা হবে, তা নিয়ে আলোচনা করা হয়।

গুচ্ছ-বিন্যাসতত্ত্ব কম্পিউটার বিজ্ঞানের জন্য অত্যন্ত উপযোগী। একটি কম্পিউটার অ্যালগোরিদমের জন্য কতগুলি গাণিতিক প্রক্রিয়ার প্রয়োজন হতে পারে, সেটি গুচ্ছবিন্যাসতত্ত্বের পদ্ধতিগুলি ব্যবহার করে প্রাক্কলন করা সম্ভব। এছাড়া বিচ্ছিন সম্ভাবনা তত্ত্বেও এর প্রয়োগ আছে।

গণিতবিদেরা কখনও কখনও বিচ্ছিন্ন গণিতের একটি বৃহত্তর উপসেট হিসেবে গুচ্ছ-বিন্যাসতত্ত্ব পরিভাষাটি ব্যবহার করেন, যেখানে গ্রাফ তত্ত্বও অন্তর্ভুক্ত। এই বিশেষ ক্ষেত্রে গুচ্ছ-বিন্যাসতত্ত্বকে কেবল "গণনাকরণ" (enumeration) নামে ডাকা হয়।

ইতিহাস
ভারতীয় গণিতবিদ মাহাবীর (c. ৮৫০) বিন্যাস এবং সমাবেশ সম্পর্কিত সূত্র প্রদান করেন।

তথ্যসূত্র

গণিতের ক্ষেত্র
বিচ্ছিন্ন গণিত
বিন্যাসবিদ্যা
কুশখালী ইউনিয়ন

কুশখালী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। এই ইউনিয়নের কৃতি সন্তান বর্তমান ইউনিয়ন পরিষদের সুযোগ্য চেয়ারম্যান অধ্যক্ষ মাওলানা আব্দুল গফফার সাহেব এবং সাতক্ষীরা সদর উপজেলা পরিষদের সাবেক ভাইস চেয়ারম্যান মোঃ গোলাম মোরশেদ।

আয়তন
কুশখালী ইউনিয়নের আয়তন ৬১৪৪ একর ২৪.৮৭ বর্গ কিলোমিটার)

জনসংখ্যা
২০১১ সালের পরিসংখ্যান অনুযায়ী কুশখালী ইউনিয়নের লোকসংখ্যা ২৬,৩৯৬ জন। এর মধ্যে পুরুষ ১৩,২৩৬ জন এবং মহিলা ১৩,১৬০ জন।

অবস্থান ও আয়তন
কুশখালী ইউনিয়নের উত্তরে বাঁশদহা ও দক্ষিণে বৈকারী, পূর্বে আগঁরদাড়ী ও শিবপুর ইউনিয়ন এবং পশ্চিমে ভারতের পশ্চিমবঙ্গ রাজ্য অবস্থিত।

প্রশাসনিক কাঠামো
কুশখালী ইউনিয়ন সাতক্ষীরা সদর উপজেলার আওতাধীন ২নং ইউনিয়ন পরিষদ। ইউনিয়নে ৭টি মৌজা, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি পোস্ট অফিস এবং দুইটি হাট-বাজার রয়েছে। এই ইউনিয়নের গ্রামগুলো হলো, কুশখালী, বাদহিলকী, ভাদড়া, শিকড়ী, সাতানী, বাউকোলা এবং আড়ুয়াখালী।

শিক্ষা ব্যবস্থা
কুশখালী ইউনিয়নের সাক্ষরতার হার ৪৭.৫১%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।

ধর্মীয় অবকাঠামো
কুশখালী ইউনিয়নে ৫২ টি মসজিদ, ০৯টি পুজামন্ডপ রয়েছে।

তথ্যসূত্র

বহিঃসংযোগ
কুশখালী ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন
সাতক্ষীরা জেলার ইউনিয়ন
প্রাকৃতিক রবার

প্রাকৃতিক রবার জৈব যৌগ আইসোপ্রিনের একটি পলিমার যা প্রকৃতিতে রবার গাছের সাদা, ঘন, আঠালো তরল নিঃসরণ হিসেবে আহরণ করা হয়। এর সাথে সামান্য পরিমাণে অন্যান্য জৈব যৌগ মিশে থাকতে পারে। এছাড়া এতে জলও থাকে। মালয়েশিয়া ও ইন্দোনেশিয়া সর্বাধিক পরিমাণে প্রাকৃতিক রবার উৎপাদনকারী দুইটি দেশ। রবার গাছের বাকল কেটে পাত্রে রবারের নির্যাস সংগ্রহ করা হয়। পরবর্তীতে এই নির্যাসকে পরিশোধিত করে বাণিজ্যিক প্রক্রিয়াকরণের জন্য রবার প্রস্তুত করা হয়। রবার অত্যন্ত প্রসারণক্ষম, স্থিতিস্থাপক ও জলনিরোধী বলে এটিকে বহু ক্ষেত্রে ব্যবহার করা হয়।

প্রাকৃতিক রাবার হল রাবার গাছ (Hevea brasiliensis) বা একই পরিবারের (ইউফর্বিয়েসি Euphorbiaceae) এবং ডুমুর (fig) পরিবারের কয়েকটি গাছের জমাট বাঁধা তরুক্ষীর (latex)। রাসায়নিকভাবে রাবারের মূল উপাদান হল আইসোপ্রিন (isoprene) । আইসোপ্রিনের একক অণু অনেকগুলি মিলে পলিমার অণু গঠন করে। এই পলিমারগুলি প্রাকৃতিক রবারের প্রধান উপাদান।

চিত্রশালা

তথ্যসূত্র

বহিঃসংযোগ

উদ্ভিদজাত পদার্থ
জৈব পলিমার
শস্য
বনবিজ্ঞানের ইতিহাস
প্রাকৃতিক উপাদান
কাঠ-বহির্ভূত বনজ দ্রব্য
বৈকারী ইউনিয়ন

বৈকারী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ২০০৫ সালে বৈকারী ইউনিয়ন দেশের মধ্যে মডেল ইউনিয়ন হিসাবে স্বীকৃতি লাভ করে। এই ইউনিয়নের কৃতি সন্তান সাতক্ষীরা সদর ২ আসনের সাবেক সংসদ সদস্য প্রয়াত অধ্যক্ষ মাওলানা আব্দুল খালেক মন্ডল সাহেব।

আয়তন
বৈকারী ইউনিয়নের আয়তন ৬২৫৩ একর।

জনসংখ্যা
২০১১ সালের পরিসংখ্যান অনুযায়ী বৈকারী ইউনিয়নের লোকসংখ্যা ২০,৪৬৮ জন। এর মধ্যে পুরুষ ১০,৭৭০ জন এবং মহিলা ৯,৬৯৮ জন। পরিবার সংখ্যা ৪৯২৪, ভোটার সংখ্যা ১১৮২২ জন।

অবস্থান ও আয়তন
বৈকারী ইউনিয়নের উত্তরে কুশখালী ইউনিয়ন, পূর্বে ঘোনা ইউনিয়ন, দক্ষিণে ও পশ্চিমে ভারত অবস্থিত।

প্রশাসনিক কাঠামো
বৈকারী ইউনিয়ন সাতক্ষীরা সদর উপজেলার আওতাধীন ৩নং ইউনিয়ন পরিষদ। ইউনিয়নে ১টি বিওপি ক্যাম্প, ৮টি মৌজা, ৭টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি ডাকঘর এবং ৪টি হাট-বাজার রয়েছে। ২০০৬-২০০৭ অর্থ বছর হতে একটানা ০৭ (সাত) বার জেলার শ্রেষ্ঠ ইউনিয়ন নির্বাচিত হয়েছে। ২০০৪ সালের অক্টোবর মাসের মধ্যে শতভাগ (১০০%) স্যানিটেশন কভারেজ করে স্থানীয় সরকার মন্ত্রণালয় কর্তৃক ইউনিয়ন পুরস্কার লাভ করেছিল।

শিক্ষা ব্যবস্থা
বৈকারী ইউনিয়নের সাক্ষরতার হার ৬০%। এ ইউনিয়নে ২টি কলেজ, ১টি মাধ্যমিক বিদ্যালয়, ৬টি মাদ্রাসা ও ৭টি প্রাথমিক বিদ্যালয় রয়েছে।

ধর্মীয় অবকাঠামো
বৈকারী ইউনিয়নে ২৮ টি মসজিদ, ২০টি পাঞ্জেগানা, ৪টি মন্দির, ১১টি ঈদগাহ এবং ২টি শ্মশানঘাট রয়েছে।

তথ্যসূত্র

বহিঃসংযোগ
বৈকারী ইউনিয়নের তথ্য বাতায়ন

সাতক্ষীরা সদর উপজেলার ইউনিয়ন
সাতক্ষীরা জেলার ইউনিয়ন
তানজানিয়ায় বসবাসরত ভারতীয়গণ

বর্তমানে ৫০,০০০-এরও অধিক ভারতীয় বংশোদ্ভোত তানজানিয়ায় বসবাস করছে। তাদের বেশীরভাগই ব্যবসায়ী এবং তারা তানজানিয়ার অর্থনীতির এক বিশাল অংশ দখল করে রেখেছে। ১৯শ শতাব্দীতে গুজরাটি বণিকদের আগমনের সময় থেকে তানজানিয়ায় ভারতীয়দের এক দীর্ঘ ইতিহাস রয়েছে। তারা জানজিবারের ব্যবসা বাণিজ্য ক্রমেই তাদের দখলে নিয়ে নেয়।

তানজানিয়া থেকে অভিবাসন 
তানজানিয়ার স্বাধীনতা-উত্তর সময়ে ভারত-বিরোধী মনোভাবের ফলে (জুলিয়াস ন্যেরেরের রাষ্ট্র পরিচালনার সময় থেকে), অনেক ভারতীয়রা পাকিস্তান, ভারত, যুক্তরাজ্য, যুক্তরাষ্ট্র এবং কানাডা ও অন্যান্য দেশে ছড়িয়ে পড়ে।

চিত্রসম্ভার

তথ্যসূত্র 

 Indian Diaspora in Africa
 Indians of East Africa

তানজানিয়ায় বসবাসরত ভারতীয় প্রবাসী
৭ বিশ্ব বাণিজ্য কেন্দ্র

৭ বিশ বাণিজ্য কেন্দ্র (৭ বি বা কে) বলতে বুঝায় নিউইয়র্ক নিন্ম মেনহাটানে অবস্থিত বিশ্ব বাণিজ্য কেন্দ্রের পাদ্ দেশে একই যায়গায় অবস্থিত দুইটি দালান। বর্তমান অবকাঠামটি দ্বিতীয় দালান যা বিশ্ব বাণিজ্য কেন্দ্র ভবনের নাম ও ঠিকানা বহন করছে। মূল বিশ্ব বাণিজ্য কেন্দ্রের মূল কাঠামো ১৯৮৭ সালে প্রতিষ্ঠিত হয়েছিল আর সেপ্টেম্বর ১১ আক্রমণে তা ভুলুণ্ঠিত হয়েছিল। বর্তমান দালানটি ২০০৬ সালের মে মাসে উন্মুক্ত করা হয়।  নিউ ইয়র্ক ও নিউ জার্সির বন্দর কতপক্ষের নিকট থেকে লীজ নিয়ে ল্যারি সিল্ভেরস্তিন উভয় দালান গড়ে তুলেছেন।

আরো দেখুন

নিউ ইয়র্ক সিটির দীর্ঘতম ভবনগুলির তালিকা
জনপ্রিয় সংস্কৃতিতে ওয়ার্ল্ড ট্রেড সেন্টার

তথ্যসূত্র

বহিঃসংযোগ

 World Trade Center SilversteinProperties.com
 7 World Trade Center on CTBUH Skyscraper Center

ম্যানহাটনে আকাশচুম্বী অফিস ভবন
বিশ্ব বাণিজ্য কেন্দ্র
ওয়ার্ল্ড ট্রেড সেন্টার
গয়া বিমানবন্দর

গয়া বিমানবন্দর  ভারতের বিহার রাজ্যের গায়া শহরে আবস্থিত একটি আন্তর্জাতিক বিমানবন্দর। এছাড়াও এটি বুদ্ধ গয়া বিমানবন্দর হিসাবে পরিচিত। এই বিমানবন্দরটি গয়া শহর থেকে ১২ কিলোমিটার দক্ষিণ-পশ্চিম এবং গৌতম বুদ্ধ-এর সিদ্ধিলাভের স্থান মন্দির শহর বুদ্ধ গয়া থেকে ৫ কিলোমিটার দূরে। এটা পাটনা পর বিহারের দ্বিতীয় ব্যস্ততম বিমানবন্দর। বিমানবন্দরটি থাইল্যান্ড, মিয়ানমার, ভুটান ও শ্রীলঙ্কা থেকে বিশ্বের তীর্থযাত্রীদের জন্য স্থায়ী তীর্থযাত্রী বিমান পরিচালনা করে। এয়ার ইন্ডিয়া একমাত্র ভারতীয় বিমান পরিবহন সংস্থা যা বিমানবন্দরটি থেকে নির্ধারিত উড়ান পরিচালনা করে।

গয়া বিমানবন্দর বিহার রাজ্যের দ্বিতীয় বৃহত্তম বিমানবন্দর। এই বিমানবন্দরটি ২০১৪-২০১৫ সালে ১,২৭,৩৬৬ জন যাত্রী পরিবহন করেছে। ওই বছরে বিমানবন্দরটি ১,৬৩৫ টি উড়ান পরিচালনা করেছে।

সংক্ষিপ্ত বিবরণ 
গায়ায় বিমানবন্দরটি ৯৫৪ একর এলাকায় বিস্তৃত। জমির একটি অতিরিক্ত ১০০ একর অবৈধ ভাবে দখল হয়ে গেছে,আরেকটি ১০০ একর জমি  চারটি গ্রাম থেকে রানওয়ে সম্প্রসারণের আধিগ্রহণ হবে। ৭ হাজার ৫০০ বর্গ মিটারের মধ্যে বিস্তৃত বিমানবন্দর প্রান্তিক ভবন (এয়ারপোর্ট টার্মিনাল বিল্ডিং) ২৫০ জন আগমনকারী যাত্রী এবং ২৫০ জনবহির্মুখী যাত্রীকে পরিচালনা করতে পারে। ভারতের বিমানবন্দর কর্তৃপক্ষ (এএআই) কলকাতা বিমানবন্দরের স্ট্যান্ডবাই হিসেবে বিমানবন্দরটি উন্নয়নের পরিকল্পনা করছে।

২৮  আগস্ট ২০১৩ সালে বেসামরিক বিমান চলাচল সংস্থার রাজ্য মন্ত্রকের রাজ্য সচিবকে ভেনুগোপাল জানিয়েছিলেন যে, বিমানবন্দরকে সম্প্রসারণের অনুমতি পাওয়ার জন্য বিমানবন্দর কর্তৃপক্ষের (বিএসপি) প্রায় ২০০ একর জমি অধিগ্রহণের জন্য বিহার সরকারকে অনুরোধ করা হয়েছে।

এই বিমানবন্দর মূলত মৌসুমি এবং প্রধানত শ্রীলঙ্কা এবং থাইল্যান্ড, ভিয়েতনাম, মায়ানমার, কম্বোডিয়া, ইত্যাদির মতো দক্ষিণ পূর্ব এশীয় দেশ থেকে আসা বৌদ্ধ পর্যটকদের জন্য সেবা প্রদান করে।

অবস্থান
বিমানবন্দরটি গয়া শহরের উপকন্ঠে অবস্থিত। বুদ্ধগয়া থেকে সামান্য দূরত্বে বিমানবন্দরটি অবস্থান করছে। গয়া বিমানবন্দরটি ২৪.৪৪ ডিগ্রি উত্তর ও ৮৪.৫৭ ডিগ্রি পূর্বে গড়ে উঠেছে। এই বিমানবন্দরটি সমুদ্র সমতল থেকে ১১৬ মিটার বা ৩৮০ ফুট উচ্চতায় অবস্থিত।

গয়া বিমানবন্দরটি ঝাড়খণ্ড রাজ্যের বিরসা মুন্ডা বিমানবন্দর থেকে ২১৮ কিলোমিটার এবং পাটনা বিমানবন্দর থেকে ১১০ কিলোমিটার দূরে অবস্থিত। এছাড়া গয়া শহর থেকে বিমানবন্দর ১২ কিলোমিটার দূরে অবস্থিত।

বিমান সংস্থা এবং গন্তব্যস্থল

তথ্যসূত্র 
public domain materialAir Force Historical Research Agency

বহিঃসংযোগ 
 Gaya Airport - India Airport Global Website

বিহারের বিমানবন্দর
১৯৩৬-এ ভারতে প্রতিষ্ঠিত
ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
২০শ শতাব্দীতে ভারতের স্থাপত্য
নঈম নিজাম

নঈম নিজাম (জন্ম: ৫ নভেম্বর ১৯৬৫) বাংলাদেশের সাংবাদিক যিনি বাংলাদেশের জনপ্রিয় দৈনিক বাংলাদেশ প্রতিদিনের সম্পাদক। তিনি নিউজ টুয়েন্টি ফোর টেলিভিশনের সাবেক প্রধান নির্বাহী কর্মকর্তা।

প্রাথমিক ও পারিবারিক জীবন 
নঈম নিজাম ৫ নভেম্বর ১৯৬৫ সালে কুমিল্লা জেলার নাঙ্গলকোটের জোড্ডা পশ্চিম ইউনিয়নের গোহারুয়া গ্রামের ভুঁইয়া বাড়িতে জন্মগ্রহণ করে। তার পিতার নাম মোখলেছুর রহমান ভুঁইয়া ও মাতার নাম ফাতেমা বেগম। তিনি ঢাকার তেজগাঁও কলেজ থেকে ১৯৮৭ সালে উচ্চমাধ্যমিক পরীক্ষায় অংশগ্রহণ করেন।

তার স্ত্রী ফরিদা ইয়াসমিন, বাংলাদেশের জাতীয় প্রেসক্লাবের প্রথম নারী সাধারণ সম্পাদক ও সভাপতি। এ দম্পতির এক ছেলে মাহির আবরার এবং এক কণ্যা নুজহাত পূর্ণতা। সন্তানদের দুই জনই যুক্তরাষ্ট্রে বিশ্ববিদ্যালয়ে লেখাপড়া করছেন।

কর্মজীবন
নঈম নিজাম ১৯৯৬ সালে কুমিল্লার নাঙ্গলকোটের হেসাখাল বাজারে প্রতিষ্ঠা করেন ''হেসাখাল নঈম নিজাম ডিগ্রী কলেজ''। কাজ করেছেন দৈনিক আজকের কাগজ, দৈনিক ভোরের কাগজ সহ একাধিক দৈনিকে। ২০০৬ সালে ব্যবস্থাপনা সম্পাদকের দায়িত্ব নেন ‘এসটিভি ইউএস’র। এটিএন বাংলা টেলিভিশনের প্রতিষ্ঠাতা বার্তা সম্পাদক ছিলেন নঈম নিজাম। পরবর্তীতে তিনি সেখানে প্রধান বার্তা সম্পাদকের দায়িত্ব পালন করেন। 

তিনি সেপ্টেম্বর ২০১৯ সালে বাংলাদেশের মুদ্রিত সংবাদপত্রগুলোর সম্পাদকদের একটি অংশের সংগঠন সম্পাদক পরিষদের সাধারণ সম্পাদক হয়েছিলেন। ২৮ জুলাই ২০২১ সালে তিনি সাধারণ সম্পাদক পদ থেকে পদত্যাগ করেন।

বর্তমানে তিনি বাংলাদেশ প্রতিদিনের প্রধান সম্পাদক হিসেবে দায়িত্ব পালন করছেন। টেলিভিশন স্টেশন নিউজ২৪ এবং রেডিও ক্যাপিটালের প্রধান নির্বাহী কর্মকর্তা (সিইও) হিসেবেও দায়িত্ব পালন করেন।

গ্রন্থ 
নঈম নিজামে উল্লেখযোগ্য প্রকাশিত গ্রন্থের মধ্যে রয়েছে:-

 জেনারেল মইনকে বিদায় করেছিলেন প্রণব
 জ্যোতিষ বললেন ক্ষমতা গেলে মন্ত্রী জেলে
 ইলেকট্রনিক ও প্রিন্ট মিডিয়া সাংবাদিকতার কলাকৌশ
ওয়ান ইলেভেনে বঙ্গভবন ট্রাজেডি
বিডিআর বিদ্রোহ

তথ্যসূত্র

১৯৬৫-এ জন্ম
জীবিত ব্যক্তি
কুমিল্লা জেলার ব্যক্তি
তেজগাঁও কলেজের প্রাক্তন শিক্ষার্থী
বাংলাদেশী সংবাদপত্র সম্পাদক
বাংলাদেশী লেখক
কুমিল্লার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
ঘোনা ইউনিয়ন

ঘোনা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।

ইতিহাস
১৯৫৯ সালের মৌলিক গণতন্ত্র আদেশের মাধ্যমে ঘোনা ইউনিয়ন পরিষদ স্থাপিত হলেও ১৮৭০ সালের গ্রাম চৌকিদারী আইনের মাধ্যমে এ ইউনিয়ন পরিষদের যাত্রা শুরু বিবেচনা করা হয়। রাজাউল্লাহ দফাদারের নেতৃত্বে ৪নং ঘোনা ইউনিয়নের শুভ সূচনা হয়। উপনিবেশিক শাসন আমলে ঘোনা ছিল অত্র এলাকার ব্যবসা-বাণিজ্যের প্রান কেন্দ্র। সড়ক ও নদী পথে এখানকার যোগাযোগ ব্যবস্থা ছিল উন্নত। প্রতি বছর এখানে আড়ম্বরের সাথে রাশ মেলা উতযাপিত হত।

আয়তন ও জমির ব্যবহার
ঘোনা ইউনিয়নের আয়তন ৪২৬৪ একর। খাস জমির পরিমাণ ৯ একর, পতিত জমির পরিমানঃ ৩৬২ হেক্টর, একফসলি জমির পরিমানঃ ১৯৯ হেক্টর, দুইফসলি জমির পরিমানঃ ৮০৫ হেক্টর, তিনফসলি জমির পরিমানঃ ৩১৮ হেক্টর, চারফসলি জমির পরিমানঃ ৪২ হেক্টর। বনায়ণকৃত রাস্তাঃ ৪০ কি.মি.।

জনসংখ্যা
২০১১ সালের পরিসংখ্যান অনুযায়ী ঘোনা ইউনিয়নের লোকসংখ্যা ১৭,৯৫৪ জন। এর মধ্যে পুরুষ ৯,২৫৬ জন এবং মহিলা ৮,৬৯৮ জন। পরিবার সংখ্যা ৪৯৮৬।

অবস্থান ও আয়তন
ঘোনা ইউনিয়নের উত্তরে কুশখালী,পূর্বে শিবপুর, দক্ষিণে ভোমরা এবং পশ্চিমে বৈকারী অবস্থিত।

প্রশাসনিক কাঠামো
ঘোনা ইউনিয়ন সাতক্ষীরা সদর উপজেলার আওতাধীন ০৪নং ইউনিয়ন পরিষদ। ইউনিয়নে ৫টি মৌজা, ১টি স্বাস্থ্য কেন্দ্র, ৩টি কমিউনিটি ক্লিনিক, ২টি ডাকঘর এবং ১টি হাট-বাজার রয়েছে।

শিক্ষা ব্যবস্থা
ঘোনা ইউনিয়নের সাক্ষরতার হার ৮৯.০৪%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৮টি প্রাথমিক বিদ্যালয় রয়েছে।

ধর্মীয় অবকাঠামো
ঘোনা ইউনিয়নে ২৭ টি জামেমসজিদ, ২৩টি পাঞ্জেগানা, ৭টি মন্দির, ০৭টি ঈদগাহ এবং ২টি শ্মশানঘাট রয়েছে।

তথ্যসূত্র

বহিঃসংযোগ
ঘোনা ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন
সাতক্ষীরা জেলার ইউনিয়ন
জর্জ পেইন

জর্জ আলফ্রেড এডওয়ার্ড পেইন (; জন্ম: ১১ জুন, ১৯০৮ - মৃত্যু: ৩০ মার্চ, ১৯৭৮) লন্ডনের প্যাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৪-৩৫ মৌসুমে ইংল্যান্ড দলের পক্ষে চার টেস্টে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও নিচেরসারিতে ডানহাতে কার্যকরী ভূমিকা রাখতেন জর্জ পেইন।

কাউন্টি ক্রিকেটে অংশগ্রহণ 
দীর্ঘদেহী নিচেরসারির ব্যাটসম্যান ও বামহাতি স্পিনার জর্জ পেইনের প্রথম-শ্রেণীর ক্রিকেটে ১৯২৬ সালে মিডলসেক্সের সদস্যরূপে আত্মপ্রকাশ ঘটে। এ সময় তিনি পাঁচটি প্রথম-শ্রেণীর খেলায় অংশ নিয়েছিলেন। পরবর্তীতে ১৯২৯ সালে আবাসকালীন যোগ্যতা অর্জন করায় ওয়ারউইকশায়ারের পক্ষে খেলতে থাকেন।

প্রথম দুই মৌসুমে বেশ রান দিয়ে ফেলেন জর্জ পেইন। কিন্তু, ১৯৩১ সালে শীর্ষসারির স্পিনার হিসেবে আবির্ভাব ঘটে তার। বোলিংয়ে অতিরিক্ত ফ্লাইট ও স্পিন যুক্ত করেন। ঐ মৌসুমে ১২৭ উইকেট তুলে নেন। এরপর থেকে পরবর্তী পাঁচ মৌসুমে শতাধিক উইকেট পান। তন্মধ্যে, ১৯৩৪ সালে ব্যক্তিগত সেরা ১৫৬ উইকেট দখল করেন তিনি। এ সময় তিনি প্রথম-শ্রেণীর গড়ের দিক দিয়ে শীর্ষে আরোহণ করেন।

ঘরোয়া ক্রিকেটে অপূর্ব ক্রীড়াশৈলী প্রদর্শনের কারণে ১৯৩৫ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

টেস্ট ক্রিকেট 
১৯৩৪-৩৫ মৌসুমে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে এরিক হোলিসসহ তিনি এমসিসি দলের সদস্যরূপে ওয়েস্ট ইন্ডিজ গমন করেন।

সমগ্র খেলোয়াড়ী জীবনে মাত্র চারটি টেস্টে অংশগ্রহণের সুযোগ ঘটে জর্জ পেইনের যার সবগুলোই ছিল স্বাগতিক ওয়েস্ট ইন্ডিজের বিপক্ষে। ৮ জানুয়ারি, ১৯৩৫ তারিখে টেস্ট ক্রিকেটে অভিষেক ঘটে তার। যে-কোন ইংরেজ বোলারের তুলনায় ১৭ উইকেট দখল করে শীর্ষে ছিলেন। এছাড়াও, তৃতীয় টেস্টে ইংল্যান্ডের সংগৃহীত ২২৬ রানের ইনিংসে নাইটওয়াচম্যান হিসেবে ব্যক্তিগত সর্বোচ্চ ৪৯ রান তুলেন। তবে, এ সফরটি স্বার্থকতা পায়নি তার। স্বাগতিক ওয়েস্ট ইন্ডিজ দল ২-১ ব্যবধানে চার টেস্টে গড়া সিরিজ জয় করে। এরপর পেইনকে আর কোন টেস্টে অংশগ্রহণ করতে দেখা যায়নি।

অবসর 
১৯৩৫ সালে শতাধিক উইকেট পেলেও ওয়ারউইকশায়ারে তার কার্যকারিতা ফুরিয়ে যেতে থাকে। উইজডেন ১৯৩৬ সালের সংস্করণে ব্যক্ত করে যে, শারীরিক সমস্যার জর্জরিত ছিলেন তিনি। ১৯৩৬ সালের অধিকাংশ সময়ই তাকে অসুস্থ থাকতে দেখা যায়। ১৯৩৭ সালে নিজেকে মেলে ধরলেও পুনরায় ১৯৩৮ সালে আরেকটি অকার্যকর মৌসুম অতিবাহিত করেন। ১৯৩৯ সালে ওয়ারউইকশায়ার কর্তৃপক্ষ চুক্তি নবায়ণ করতে চাইলেও তিনি তা প্রত্যাখ্যান করেন ও প্রথম-শ্রেণীর ক্রিকেট থেকে অবসর গ্রহণ করেন। তবে, ১৯৪৭ সালেও তাকে একটি খেলায় অংশগ্রহণ করতে দেখা গিয়েছিল।

৩০ মার্চ, ১৯৭৮ তারিখে ৭০ বছর বয়সে ওয়ারউইকশায়ারের সলিহাল এলাকায় জর্জ পেইনের দেহাবসান ঘটে।

তথ্যসূত্র

আরও দেখুন 
 কেন ফার্নেস
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা
 ওয়ারউইকশায়ার কাউন্টি ক্রিকেট ক্লাব

বহিঃসংযোগ 
 
 

১৯০৮-এ জন্ম
১৯৭৮-এ মৃত্যু
১৯১৯ থেকে ১৯৪৫ সময়কালীন ইংরেজ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
উইজডেন বর্ষসেরা ক্রিকেটার
ওয়ারউইকশায়ারের ক্রিকেটার
প্লেয়ার্সের ক্রিকেটার
মিডলসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
বজবজ বিধানসভা কেন্দ্র

বজবজ (বিধানসভা কেন্দ্র) ভারতের পশ্চিমবঙ্গ রাজ্যের  দক্ষিণ ২৪ পরগনা জেলার একটি বিধানসভা কেন্দ্র।

এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৫৬ নং বজবজ বিধানসভা কেন্দ্রটি বজবজ পৌরসভা,পুজালি পৌরসভা,বজবজ -১ সিডি ব্লক এবং কাশীপুর,আলমপুর,উত্তর বাওয়ালি,দক্ষিণ বাওয়ালি এবং ডোঙ্গারিয়া, রায়পুর গ্রামপঞ্চায়েত বজবজ-২ সিডি ব্লকের অন্তর্গত।

বজবজ বিধানসভা কেন্দ্র ২১ নং ডায়মন্ড হারবার লোকসভা কেন্দ্রের অন্তর্গত।

বিধানসভার সদস্য

নির্বাচনী ফলাফল

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ ২৪পরগনা জেলার রাজনীতি
দক্ষিণ চব্বিশ পরগণা জেলার রাজনীতি
শিবপুর ইউনিয়ন, সাতক্ষীরা সদর

শিবপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার  একটি ইউনিয়ন।

আয়তন
শিবপুর ইউনিয়নের আয়তন ৬১১৩ একর।

জনসংখ্যা
২০১১ সালের পরিসংখ্যান অনুযায়ী শিবপুর ইউনিয়নের লোকসংখ্যা ১৮,৫৬৩ জন। এর মধ্যে পুরুষ ৯,৪৯৭ জন এবং মহিলা ৯,০৬৬ জন।

অবস্থান ও আয়তন
শিবপুর ইউনিয়নের পশ্চিমে ঘোনা ইউনিয়ন, পূর্বে আগরদাঁড়ী ইউনিয়ন, দক্ষিণে আলীপুর ইউনিয়ন এবং উত্তরে আগরদাঁড়ী ইউনিয়ন অবস্থিত।

প্রশাসনিক কাঠামো
শিবপুর ইউনিয়ন সাতক্ষীরা সদর উপজেলার আওতাধীন ০৫ নং ইউনিয়ন পরিষদ। ইউনিয়নে ১১টি মৌজা, ২৫টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২টি ডাকঘর এবং ৪টি হাট-বাজার রয়েছে।

শিক্ষা
শিবপুর ইউনিয়ন  সাতক্ষীরা সদর উপজেলার আওতাধীন মোট জনসংখ্যার মধ্যে সাক্ষরতার হার ৪৭%। এ ইউনিয়নে ০৩ টি মাধ্যমিক বিদ্যালয়, ০৪ টি মাদ্রাসা ও ১৪ টি প্রাথমিক বিদ্যালয় রয়েছে।</small>।

তথ্যসূত্র

বহিঃসংযোগ
শিবপুর ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন
সাতক্ষীরা জেলার ইউনিয়ন
ভোমরা ইউনিয়ন

ভোমরা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।

আয়তন ও জমির ব্যবহার
ভোমরা ইউনিয়নের আয়তন ৭,২৪৬ একর।

জনসংখ্যা
২০১৪ সালের পরিসংখ্যান অনুযায়ী ভোমরা ইউনিয়নের লোকসংখ্যা ২৮,৬৪৮ জন। এর মধ্যে পুরুষ ১৪,৬৩১ জন এবং মহিলা ১৪,০১৭ জন। পরিবার সংখ্যা ৪৯৮৬।

অবস্থান ও আয়তন
ভোমরা ইউনিয়নের উত্তরে আলিপুর ইউনিয়ন, পূর্বে ও দক্ষিণে কুলিয়া ইউনিয়ন, পশ্চিমে ভারত অবস্থিত।

প্রশাসনিক কাঠামো
ভোমরা ইউনিয়ন সাতক্ষীরা সদর উপজেলার আওতাধীন ০৬নং ইউনিয়ন পরিষদ। ইউনিয়নে ১টি স্থলবন্দর ভোমরা স্থলবন্দর ১০টি গ্রাম শ্রীরামপুর, গয়েশপুর, বৈচানা, চৌবাড়িয়া, শাখরা, হাড়দাহ, পদ্মশাখরা, লক্ষীদাড়ী, ভোমরা, নবতকাটি এবং ৩টি হাট-বাজার শ্রীরামপুর বাজার,ভোমরা বাজার এবং শাখরা হাট রয়েছে।

৬নং ভোমরা ইউনিয়নের পূর্বতন চেয়ারম্যান বৃন্দ

১। মৃত মোশাররফ আলী খান

২। মৃত আব্দুর রউফ

৩। মো: শহিদুল ইসলাম

৪। মৃত রনজিত ঘোষ

৫। মোঃ মোসলেম আলী (ভারপ্রাপ্ত)

৬। মোঃ রবিউল ইসলাম

৭। মোঃ সামছুল আলম

৮। মোঃ আসাদুর রহমান

৯। মোঃ: ইসরাইল গাজী

শিক্ষা ব্যবস্থা
ভোমরা ইউনিয়নের সাক্ষরতার হার ৬৫.৬৮%। এ ইউনিয়নে ১টি কলেজ ইউনাইটেড মডেল কলেজ, ৩টি মাধ্যমিক বিদ্যালয় ভোমরা ইউনিয়ন পল্লী শ্রী মাধ্যমিক বিদ্যালয়,শাখরা কোমরপুর এজি মাধ্যমিক বিদ্যালয় রাশিদা বেগম মাধ্যমিক বিদ্যালয় , ২টি মাদ্রাসা ভোমরা ইউনিয়ন দাখিল মাদ্রাসা , খাদিজাতুল কুবরা দাখিল মাদ্রাসা ও ৫টি প্রাথমিক বিদ্যালয় রয়েছে।

তথ্যসূত্র

বহিঃসংযোগ
ভোমরা ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন

সাতক্ষীরা জেলার ইউনিয়ন